OpenLLM-France/wikimedia huggingface dataset:
# Thabana Ntlenyana

Thabana Ntlenyana (3.482 m) Lesothoko, Drakensberg mendietako eta Hegoaldeko Afrika osoko mendirik altuena da. Kilimanjaro aldearen hegoaldean dagoen Afrikako tontorrik garaiena ere bada.

## Izenak

Thabana Ntlenyana da gehien erabiltzen den izena; sothoz "mendixka ederra" esan nahi du, non thaba(na) izen generikoa den ("mendi", "muino"). Thabantshonyana ("mendixka beltza") ere deitzen zaio.

## Kokapena

Mendia Mokhotlong Barrutian dago, estatuaren ipar-ekialdean eta Hegoafrikarekiko mugatik hurbil. KwaZulu-Natalen dagoen eta herrialde hegoafrikar hau Lesothorekin lotzen duen Sani Pass mendi lepotik hurbil dago.
Maluti (sothoz) edo Maloti (zulueraz) mendietan dago; horrela deitzen zaio Lesothon sartzen den Drakensberg mendietako sektoreari. Azken mendikate luze honek sothoz Quatlhamba izena du eta zulueraz uKhahlamba.

## Ohiko bidea

The Roof of Africa Scenic Route izeneko ibilaldiak mendia dagoen eskualdera hurbiltzen gaitu. Gaur egun motordun ibilgailuetan egiten da hurbilpena baina betiko garraiabidea poneya izan da. Momulong eta Thabana Ntlenyanaren artean dagoen Sani Pass da poneyz ibilaldiak egiteko gune nagusia.
Sani Passetik 15 bat km daude tontorreraino eta bi egun ematen dira mendi lepotik mendira; Mkhomazi Passetik ere ibilaldiak antolatzen dira.
Urte osoan zehar igotzea posible bada ere, hilabeterik egokienak maiatza eta abuztuaren artekoak dira.

## Erreferentziak

* ↑ Mendia Peakbaggerren.
* ↑ Bigarren izena webgune honetan.
* ↑ Izenaren itzulpena liburu honetan: A. Mabille, H. Dieterlen, Sesuto-English Dictionary. Morija Sesuto Book Depot, Morija, 1985.
* ↑ Ricardo Hernani, Andoni Gorostiaga: Atlas de los techos de estados e islas del mundo, Pyrenaica, Bilbo, 2008; 29.or.
* ↑ Erreferentzia webgune honetan.
* ↑ Igoera ecotravel.co.za webgunean.

## Ikus, gainera

* Drakensberg mendiak
* Lesotho

## Kanpo estekak

* (Ingelesez) Mendia Peakbaggerren.
* (Ingelesez) Mendia SummitPosten.
* (Ingelesez) Ibilaldiak Lesothon.
* (Ingelesez) Eskualdearen ezaugarriak feow.org webgunean.
* Datuak: Q733132
# Teófilo Serrano

José Teófilo Serrano Beltrán (Tutera, 1950eko uztailaren 28a – ibidem, 2024ko abuztuaren 3a) nafar ingeniari eta politikaria izan zen. Goi kargu publiko ugarietan aritu zen, tartean RENFEko presidentearena (2009-2011).

## Biografia

Tuteran jaioa, Portuetako ubideetako ingeniari titulua lortu zuen, eta, ondoren, funtzionario gisa sartu zen administrazioan. 1976an hasi zen Espainiako Langile Alderdi Sozialista (PSOE) alderdian militatzen. PSOEko kide gisa, Madrilgo Biltzarrean bozeramailea izan zen eta senatari hautatu zuten. Madrilgo Biltzarrean III. legegintzaldiko diputatua eta bozeramailea izan zen, eta Madrilgo Federazio Sozialistako (FSM) idazkari nagusi izan zen 1991 eta 1994 artean.

## Erreferentziak

* ↑ https://www.diariodenavarra.es/noticias/navarra/tudela-ribera/2024/08/03/fallece-el-tudelano-teofilo-serrano-beltran-historico-psoe-ex-presidente-renfe-617592-1007.html
* ↑ https://www.juntaelectoralcentral.es/cs/jec/documentos/MADRID_1991_Candidaturas.pdf

## Kanpo estekak

* (Gaztelaniaz):Serranoren heriotza Público egunkarian, 2024/08/04.
* Datuak: Q6143827
* Multimedia: Teófilo Serrano / Q6143827
# Tešedíkovo

Tešedíkovo Eslovakiako udalerri bat da, Šaľako barrutian kokatuta. 22,78 km²ko azalera du eta 3711 biztanle 2017ko datuen arabera.

## Historia

Idatzizko lehen aipamena 1237. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q545820
* Multimedia: Tešedíkovo / Q545820
# Tfue

Turner Ellis Tenney edo Tfue ezizenez (Indian Rocks Beach, Florida, 1998ko urtarrilaren 2a) streamer estatubatuarra da, Fortnite bideo-jokoan aritzeagatik mundu osoan ezaguna.

## Biografia

Indian Rocks Beach herrian hazi zen eta gurasoek etxean eskolaratzea erabaki zuten. Zortzi urte zituela Jackass antzeko bideoak egiten hasi zen Jack anaiarekin batera.
Bideo-jokoetan hamabi urte zituela hasi zen jokatzen, Halo eta Call of Duty jokoetan hasieran eta 2014an Destiny jokoarekin ibilbide profesionala hasi zuen. Urte bereko apirilean Twitch plataforman streamer lanetan hasi zen. YouTube kanala ere sortu zuen eta aurreneko bideoa Call of Duty-ren inguruan egin zuen. Lau hizki izango zituen ezizena bilatu eta Tfue aukeratu zuen.
Fortnite: Battle Royale jokoa arrakasta hartzen ari zela ikusita bertan jokatzen hasi zen. Munduko Fortnite jokalari onenentzat hartzen dute gaur egun, hainbat txapelketa irabazi baititu, azkena SuperGames Charity Tournament. 2018an FaZe Clan taldean sartu zen.
2019an New Jerseyra joan zen bizitzera Cloakzy lagunarekin. 2020ko otsailean Corina Kopf blogariarekin harremana hautsi zuela adierazi zuen.

## Istiluak

Interneteko hainbat plataformatan kontua blokeatua izan du, ustezko komentario arrazistak egiteagatik eta baita kontratuaren arauak hausteagatik ere.

## Erreferentziak

* ↑ «Tfue – FaZe Clan» web.archive.org 2019-05-29 (Noiz kontsultatua: 2021-01-13).
* 1 2 (Ingelesez) «- The Washington Post» Washington Post (Noiz kontsultatua: 2021-01-13).
* ↑ (Ingelesez) Simmons, Zach. (2018-05-12). «Top 10 Fortnite Players 2018» Armchair Media Network (Noiz kontsultatua: 2021-01-13).
* ↑ (Ingelesez) «Cloakzy might be the next FaZe Clan player on the way out» Daily Esports 2019-05-29 (Noiz kontsultatua: 2021-01-13).
* ↑ (Ingelesez) «Tfue explains why he and Corinna Kopf have broken up again» Dexerto 2020-02-02 (Noiz kontsultatua: 2021-01-13).
* ↑ (Ingelesez) Valens, Ana. (2018-09-06). «Who is FaZe Tfue, and Why Was He Banned From Twitch?» Dot Esports (Noiz kontsultatua: 2021-01-13).
* ↑ (Ingelesez) «Epic Games Clarify Why FaZe Clan's TFUE Received a Permanent Account Ban» Dexerto 2018-06-22 (Noiz kontsultatua: 2021-01-13).

## Kanpo estekak

* Datuak: Q61609160
# Teúl de González Ortega (udalerria)

Teúl de González Ortega Mexikoko udalerri bat da. Zacatecas estatuan kokatua dago. 2010ean 5.506 biztanle zituen 676,38 km²ko azaleran. Herriburua [[Teúl de González Ortega (Teúl de González Ortega)|Teúl de González Ortega]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q2449130
* Multimedia: Teul de González Ortega, Zacatecas / Q2449130
# Tiros

Tiros Brasilgo udalerri bat da, Minas Gerais estatuan kokatua. 7.883 biztanle ditu 2.091,774 km²ko eremuan.

## Ikus, gainera

* Minas Gerais

## Kanpo estekak

* Datuak: Q516274
* Multimedia: Tiros / Q516274
# Tirolgo Hegoaldeko Armada Taldea

Tirolgo Hegoaldeko Armada Taldea (alemanez: Heeresgruppe Südtirol) Austro-Hungariar Armadaren Armada Talde bat izan, Tiroleko Hegoaldean borrokatu zuena, 1917ko martxoaren 1etik Lehen Mundu Gerra amaitu arte. Conrad-en Armada izena ere jaso zuen, Franz Conrad von Hötzendorfen agindupean zegoelako.

## 1917-1918

Armada Taldeak Alemaniarren 14. armada lagundu zuen Caporettoko guduan (1917ko urria-azaroa) baina Piave Ibaiko Guduan porrot handia jaso zuen (1918ko ekaina) eta Vittorio Venetoko Gudua eta gero (1918ko urria-azaroa) desegin zen.

### Konposizioa

* Austria-Hungariako 10. armada ( Alexander von Krobatin )
* Austria-Hungariako 11. armada ( Viktor Graf von Scheuchenstuel )

### Komandanteak

* Franz Conrad von Hötzendorf (1917ko martxoaren 1etik 1918ko uztailak 14)
* Josef Augusto Artxidukea (1918ko uztailak 15 - 1918ko urriaren 26a)
* Alexander von Krobatin (1918ko urriaren 26a - 1918ko azaroaren 3a)

## Iturriak

* Armada austro-hungariarra, goi mailako komandanteak eta agintariak

## Kanpo estekak

* Datuak: Q23003137
# Tirosina

Tirosina (Tyr) proteinen osagaia den aminoazido ez esentzialetako bat da. Azido 2-amino-3-(4-hidroxifenil)propanoiko honen formula kimikoa HO$_2$CCH$_2$(NH$_2$)CH$_2$(C$_6$H$_4$OH) da eta UAU eta UAC kodonen bidez adierazten da.
Molekula polarra da albo katean uretan disolbagarria den fenol bat duelako. Fenilalanina aminoazido esentzialaren degradazioz sintetizatzen da.

## Kanpo estekak

* Datuak: Q188017
* Multimedia: Tyrosine / Q188017
# Tirol (Hego Tirol)

Tirol, italieraz Tirolo, Italiako udalerri bat da. Bozen-Hego Tirolgo probintzia autonomoan kokatuta dago, Trentino-Adige Garaia eskualdean. 2.459 biztanle ditu, 25,62 kilometro koadroko azaleran banatuta.

## Mugakideak

Tirolek honako udalerri hauekin egiten du muga:
Meran Moos in Passeier Schenna Caines Lagundo Partschins Riffian

## Ikus,gainera

* Bozen-Hego Tirolgo probintzia autonomoa

## Kanpo estekak

* Datuak: Q504179
* Multimedia: Tirol, South Tyrol / Q504179
# Tirol (Austria)

Tirol (alemanez: Tirol, tiˈʁoːl ahoskatua) Austriako mendebaldean dagoen estatua da. Innsbruck du hiriburua.
Estatua 8 barrutitan ("Bezirke") banatuta dago, gehi "Statutarstadt" bat, Innsbruckekoa. Ipar eta Ekialdeko Tirol desberdintzen dute.
Historikoki, Tirol eskualde handia izan zen, lehenik Erromatar Inperiokoa izan zena eta gero Austria-Hungariako Inperiokoa. Gaur egungo Hego Tirol dena Trentino-Adige Garaia eskualde italiarra da.

## Mugakideak

Mugakideak hauexek ditu: Austriako estatuak ere badiren Vorarlberg mendebaldean eta Salzburg eta Karnten ekialdean. Iparraldean Bavaria (Alemania) eta hegoaldean Trentino-Adige Garaia eta Veneto eskualdeak (Italia) eta Grisons Kantoia (Suitza) dauzka.

## Banaketa administratiboa
### Ipar Tirol

* Landeck, (Landeck)
* Reutte, (Reutte)
* Imst (Imst)
* Innsbruck-Land (Innsbruck)
* Schwaz (Schwaz)
* Kufstein (Kufstein)
* Kitzbühel (Kitzbühel)

### Ekialdeko Tirol

* Lienz (Lienz)

## Inguru naturala

Großglockner mendia estatuko garaiena da (3.798 m).

## Erreferentziak

* ↑ Euskaltzaindia. (2008-05-30). 154. araua: Europako eskualde historiko-politiko nagusiak. .

## Kanpo estekak

* Estatuaren webgune ofiziala
* Tirol eskualdeko webgunea
* Datuak: Q42880
* Multimedia: Tyrol (state) / Q42880
# Tirol-Hego Tirol-Trentino Euroeskualdea

Tirol-Hego Tirol-Trento Euroeskualdea 1996an sortutako euroeskualdea da.

## Ezaugarriak

Austriako Innsbruck hiriburuko erakundeko, eta Italiako Bolzanoko eta Trentoko legebiltzarrak osatzen duten euroeskualdea eta 1998. urtean hasi ziren lankidetzan modu egituratu batean. Euroeskualde garrantzitsua da kideek euren esparruan botere legegilea dutelako.
Lurralde ordezkaritzan antolatzen da Tirolgo entitatea. Horrenbestez, ez dute estatu mailako ordezkariek erabakitzen, tokikoek hain zuzen ere. Antolaketa era honek sekulako garrantzia du. Innsbruckek, Bolzanok eta Trentok ordezkari bana dute Europan, Bruselan.
Ordezkaritza hau oso eraginkorra da harremanetan daudelako maila guztietako agintariekin.
Lantzen dituzten arloak:
* Energia
* Osasuna
* Turismoa
* Hezkuntza
* Gazteria
* Ikerketa
Gaur egun, lankidetza sozioekonomikoa eta kulturan indartzea da euroeskualdearen helburua. Austriako eta Italiako estatuak mugaz gaindiko elkarlan honetan hasieran subiranotasuna galduko zutela uste zuten baina azkenean lankidetza babestu zuten.

## Erreferentziak

* 1 2 3 4 5 «BESTE EREDU BATZUK», Berria, 2014-12-20

## Kanpo estekak

* Datuak: Q698456
* Multimedia: Tyrol–South Tyrol–Trentino Euroregion / Q698456
# Tirolgo etxe baten barruan

Tirolgo etxe baten barruan (ingelesez: Tyrolese Interior), John Singer Sargent artista estatubatuarraren XX. mende hasierako margolana da. Mihise gaineko olioz egina, 1915ean bukatu zuen. Pintura New Yorkeko Museo Metropolitanoaren bilduman dago.

## Deskribapena

Ziurrenik Tiroleko Sankt Lorenzen margotu zen baserri bihurtutako gaztelu zahar batean. Nekazari familia bat irudikatzen du, eguerdiko bazkarian, erlijio-objektuz betetako hondo baten aurrean. Nolabait familia erlijioaren menpe erakusten zaigu.
Margolanaren neurriak 71.4 x 56 zentimetro dira.

## Erreferentziak

* ↑ https://www.flickr.com/photos/rverc/6972168024

## Kanpo estekak

* (Ingelesez);Margolanaren fitxa Metropolitan Museum of Arten webgunean.
* Datuak: Q19925433
# Tirolita

Tirolita fosfato motako minerala da.

## Ezaugarriak

Tirolita fosfato mineralaren formula kimikoa hau da: ${\ce {Ca2Cu9(AsO4)4(CO3)(OH)8 * 11H2O}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 1,5 - 2 da.

## Erreferentziak

* 1 2 (Ingelesez) «Tyrolite: Mineral information, data and localities.» www.mindat.org (Noiz kontsultatua: 13-05-2019).

## Kanpo estekak

* Datuak: Q1934730
* Multimedia: Tyrolite / Q1934730
# Tiroran

Tiroran Eskoziako Mull uharteko herrixka bat da, Barruko Hebridetan eta Argyll eta Bute eremuan. Kilfinichen eta Kilvickeon parrokian dago. Kilfinchen badiatik hurbil dago, Loch Scridain aintziran. Bertan, Tiroran House delako landetxea dago.

## Kanpo estekak

* Datuak: Q28966545
* Multimedia: Tiroran / Q28966545
ieaHebridak :
ieaBarruko HebridakieaColl
Acha
Arinagour
ieaColonsay
Scalasaig
ieaEigg
Cleadale
Galmisdale
ieaIslay
Ardtalla
Ballygrant
Bowmore
Bridgend
Lagavulin
Nerabus
Port Askaig
Port Charlotte
Port Ellen
Portnahaven
ieaMull
Ardtun
Bunessan
Calgary
Craignure
Croggan
Dervaig
Fionnphort
Kintra
Knockan
Lochbuei
Pennyghael
Salen
Tiroran
Tobermory
Uisken
Ulva Ferry
ieaJura
Ardmenish
Craighouse
Feolin
ieaSeil
Balvicar
Clachan-Seil
Ellenabeich
ieaSkye
Achachork
Aird of Sleat
Ardvasar
Armadale
Ashaig
Bernisdale
Bornesketaig
Borreraig
Borrodale
Borve
Bracadale
Broadford
Brogaig
Bualintur
Camastianavaig
Camuscross
Carbost (Loch Harport)
Carbost (Portree)
Claigan
Colbost
Drumfearn
Drynoch
Dunan
Dunvegan
Duntulm
Edinbane
Elgol
Ellishadder
Eynort
Eyre
Fasach
Feorlig
Ferindonald
Fiskavaig
Flashader
Flodigarry
Galltrigill
Garafad
Geary
Gedintailor
Gillen
Glendale
Halistra
Harlosh
Heaste
Isleornsay
Kensaleyre
Kilbride
Kilmaluag
Kilmarie
Kilmore
Kilmuir
Kilvaxter
Kingsburgh
Kyleakin
Kylerhea
Lealt
Lower Breakish
Luib
Milovaig
Mugeary
Ollach
Ose
Peinachorran
Peinlich
Portnalong
Portree
Ramasaig
Roag
Sconser
Skeabost
Sligachan
Staffin
Stein
Struan
Suladale
Talisker
Tarskavaig
Teangue
Torrin
Totaig
Tote
Treaslane
Trumpan
Uig
Uigshader
Ullinish
Upper Breakish
ieaTiree
Mannal
Scarinish :
ieaKanpoko HebridakieaBarra
Allasdale
Ardmore
Ardveenish
Bogach
Borve
Brevig
Castlebay
Caolas
Northbay
ieaBenbecula
Bail' Iochdrach
Balivanich
Nunton
Uachdar
ieaHarris
Amhuinnsuidhe
Ardhasaig
Borsham
Borve
Bun Abhainn Eadarra
Hushinish
Leverburgh
Luskentyre
Rèinigeadal
Rodel
Tarbert
ieaHegoaldeko Uist
Askernish
Auratote
Balgarva
Bornish
Daliburgh
Howmore
Iochdar
Kilaulay
Lochboisdale
Stoneybridge
ieaIparraldeko Uist
Ardheisker
Baile Glas
Carinish
Lochmaddy
Newtonferry
Sollas
Tigharry
ieaLewis
Achmore
Adabroc
Aignish
Aird Uig
Aird
Airidh a' Bhruaich
Ardroil
Arnol
Back
Baile an Truiseil
Balallan
Barvas
Bayble
Borrowston
Borve
Bragar
Branahuie
Breaclete
Breivig
Brenish
Broker
Brue
Cabharstadh
Calbost
Callanish
Carloway
Cliff
Coll
Cromore
Cross
Crossbost
Eorodale
Eoropie
Fivepenny
Flesherin
Garenin
Garrabost
Garynahine
Gravir
Gress
Habost
Holm
Kneep
Knock
Knockaird
Laxdale
Leurbost
Lionel
Marybank
Mealista
Melbost
New Tolsta
Newmarket
Newvalley
North Dell
North Tolsta
Parkend
Plasterfield
Port of Ness
Portnaguran
Portvoller
Sandwick
Shawbost
Shulishader
Skigersta
South Dell
Steinish
Stornoway
Swainbost
Timsgarry
Tolsta Chaolais
Tong
Uig :
# Tirol (argipena)

Tirol izenak adiera zenbait ditu:
* Tirol Europaren eskualde historiko bat.
* Tirol (Austria) Austriako mendebaldean dagoen estatua.
* Tirol-Hego Tirol-Trentino Euroeskualdea Euroeskualdea Euroeskualde bat
* Tirol (Hego Tirol) Italiako Hego Tirolgo udalerri bat.
# Tanta

Tanta likido baten kopuru txikia da, non gainazal-tentsioa handia den. Tantak likido bat azalera edo gai iragazkor batean zehar poliki isuriz, kondentsazioz nahiz likido kopuru handi baten atomizazioz sor daitezke.

## Euri-tantak

Tantek ez dute malko itxurarik (biribilak behetik eta zorrotzak goitik), pentsatu ohi den bezala. Tanta txikiak ia esferikoak dira, eta handienak, berriz, zapalak. Bere tamaina 0,5 eta 6,35 mm artekoa da. Tanta handiak tanta txikien koaleszentziak sortuak izaten dira tropiko arteko eremuko hodeietan, eta elurra urtzeak eratzen ditu, berriz, latitude ertainetako eta garaietako hodeietan, elurra geruza epelenetatik igarotzen denean hain zuzen.
Erorketa abiadura 8 eta 32 km/h artekoa den bitartean, bere intentsitate eta bolumenaren arabera.

## Kanpo estekak

* Datuak: Q185789
* Multimedia: Drops / Q185789
# Tanquinho

Tanquinho Brasilgo udalerri bat da, Bahiako estatuan kokatua. 7.717 biztanle ditu 219,849 km²ko eremuan.

## Ikus, gainera

* Bahiako estatua

## Kanpo estekak

* Datuak: Q1793683
* Multimedia: Tanquinho / Q1793683
# Tansu Çiller

Tansu Çiller (1946ko maiatzaren 24a) Turkiako akademiko, ekonomialari eta politikaria da. 1993tik 1996ra Turkiako 22. lehen ministroa izan zen.

## Kanpo estekak

* Datuak: Q208377
* Multimedia: Tansu Çiller / Q208377
# Tanta (Egipto)

    Artikulu hau Egiptoko hiriari buruzkoa da; likidoa gaitzat duena beste hau da: «Tanta»
Tanta (arabieraz: طنطا, Ṭanṭa , ˈtˤɑntˤɑ ahoskatua) Egipto Behereko iparraldeko hiria, Al-Gharbiyah gobernamenduko hiriburua, Nilo ibaiaren deltaren erdian. 334.505 biztanle (1992). Niloren deltako hiri handiena da. Unibertsitatea. Merkataritza-gunea. Ehungintza eta janari-industria. Petrolio-findegiak. Burdinbide- eta errepide-gunea. Islameko santurik gurtuenetako baten hilobia dago han, Sayyid Ahmad al-Badawirena.

## Klima

Datu klimatikoak (Tanta) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 18.7 | 19.4 | 22.1 | 27.1 | 31.0 | 33.6 | 33.1 | 32.7 | 31.6 | 29.2 | 24.2 | 20.3 | 26.9 |
| Batez besteko tenperatura minimoa (°C) | 6.5 | 6.6 | 7.8 | 11.2 | 14.3 | 17.3 | 19.7 | 19.7 | 17.8 | 15.3 | 11.5 | 8.0 | 14 |
| Pilatutako prezipitazioa (mm) | 13 | 8 | 7 | 3 | 2 | 0 | 0 | 0 | 0 | 2 | 4 | 12 | 51 |
| Iturria: Climate Charts ||||||||||||||

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindia. Ekialde Hurbileko eta Ipar Afrikako toponimia. .
* ↑ Climate Charts. Tanta, Egypt: Climate, Global Warming, and Daylight Charts and Data. .

## Kanpo estekak

* Datuak: Q271771
* Multimedia: Tanta / Q271771
# Tantaka (telesaila)

Tantaka euskal websail komikoa da. Kanaldude, Txintxua Films eta Tabakalerako 2deo egitasmoaren bultzada izan du. Anestesia taldeak aparteko pisua du telesailean: talde zarauztarraren kantuetatik hartu dituzte saioaren eta atal bakoitzaren izenak.

## Sinopsia

Oharra: Atal honek istorio osoa edo amaiera argitzen du.
1999ko udazkena. Jenofa, Andoni eta Arantxa, 15 urteko hiru lagun gazte Anestesiaren urteko azken kontzertura joateko irrikitan dira. Bidean direla, Jenofak istripu bat badu eta koman sartzen da. 2019 urtean, bere ospitaleko ohean berriz irazartzen da. Bere bi lagunen sustenguarekin, 20 urtez errotik eraldatu den gizartearen kodeak bereganatu beharko ditu.

## Atalak

| Zenb. (guzt.) | Zenb. (denb.) | Jatorrizko izenburua | Iraupena | Estreinaldia |
| 1 | 1 | «Dimentsio galdu» | 10:18 min | 2020-02-11 |
| 1 | 2 | «Zaindu nazazu» | 10:38 min | 2020-02-12 |
| 1 | 3 | «Terapia» | 09:17 min | 2020-02-13 |
| 1 | 4 | «Bizitzera zigortua» | 12:06 min | 2020-02-14 |

## Erreferentziak

* ↑ «Tantaka» Berria 2020-03-07 CC BY-SA 4.0 lizentziapean.
* ↑ «Tantaka webseriea» Kanaldude.

## Kanpo estekak

* Datuak: Q87251933
# Tanquián de Escobedo (udalerria)

Tanquián de Escobedo Mexikoko udalerri bat da. San Luis Potosí estatuan kokatua dago. 2010ean 14.382 biztanle zituen 142,79 km²ko azaleran. Herriburua [[Tanquián de Escobedo (Tanquián de Escobedo)|Tanquián de Escobedo]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q3845846
* Multimedia: Tanquián de Escobedo Municipality / Q3845846
# Tansa

Tansa Errumaniako udalerri bat da, Iași konderrian. 2.054 biztanle ditu, 35,6 kilometro koadroko azaleran banatuta.

## Herriak

Udalerrian honako herriak daude:
Tansa $^{(en)}$ Suhuleț $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q5112869
* Multimedia: Tansa, Iași / Q5112869
# Tanta-neurgailu

Tanta-neurgailua meteoro likidoen tantatxoak hartzeko eta haien diametro-banaketa aztertzeko eta abiadura neurtzeko tresna da. Tanta-neurgailu batzuk euria, elur pikortsua eta kazkabarra bereizten dituzte.
Tanta-neurgailuak erabilera ugari ditu: Aire-zirkulazioaren kontrola, azterketa zientifikoa, aireportuko behaketa sistemak eta hidrologia. Azken Tanta-neurgailuek mikrouhinak edo laser teknologiak erabiltzen dituzte. 2D bideo tanta-neurgailuak banakako elur malutak aztertzeko erabil daitezke.

## Erreferentziak

* ↑ https://www.arm.gov/instruments/disdrometer

## Kanpo estekak

* Datuak: Q1230193
* Multimedia: Disdrometers / Q1230193
# The Long Kiss Goodnight

The Long Kiss Goodnight (euskaraz Gauerdiko Musu Luzea), 1996ko Renny Harlin finlandiarrak zuzendutako espioitza thriller film bat da. Geena Davis, Samuel L. Jackson, Patrick Malahide, Craig Bierko, Brian Cox, Tom Amandes eta David Morse aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
AEB, Pennsylvania, Honesdale udalerria, Samantha Caine (Geena Davis) izaera goxoko irakasleak amnesia du, hortaz, bere iraganaren berri jakiteko asmoz Mitch Henessey (Samuel L. Jackson) ikertzailea kontratatuko du. Azken honen ikerketaren emaitzak Samanthari sekulako ezustekoa ekarriko dio.

## Aktoreak

* Geena Davis: Charlene Elizabeth "Charly" Baltimore agentea / Samantha Caine
* Samuel L. Jackson: Mitch Henessey
* Patrick Malahide: Leland Perkins, CIAko zuzendari laguntzailea
* Craig Bierko: Timothy
* Brian Cox: Nathan Waldman doktorea
* David Morse: Luke Daedalus
* Joseph McKenna: Jack Begibakar
* G. D. Spradlin: Presidentea
* Tom Amandes: Hal
* Yvonne Zima: Caitlin Caine
* Edwin Hodge: Todd Henessey
* Sharon Washington: Fran Henessey
* Melina Kanakaredes: Trin
* Alan North: Earl
* Gladys O'Connor: Alice Waldman, Nathanen arreba
* Gerry Bamman: Agentea
* Robert Thomas: Kalekantoiko agentea
* Shawn Doyle: Donlevy detektibea
* Rex Linn: Ohean atzemandako gizona
* Larry King: Bere burua antzeztuz

## Kanpo estekak

* IMDBko fitxa irakurgai (Ingelesez)
* Datuak: Q1168399
# The Long Riders

The Long Riders (euskaraz Zaldizko Luzeak), 1985eko Walter Hill estatubatuarrak zuzendutako western film bat da. James-Younger taldearen gorabeheretan oinarritua dago. David Carradine, Keith Carradine, Robert Carradine, James Keach, Stacy Keach, Dennis Quaid, Randy Quaid, Christopher Guest eta Nicholas Guest aktoreek antzeztu zuten.
Soinu banda Ry Coder musikariak konposatu zuen. 1980ko Cannesko Zinemaldian Urrezko Palmaren ziendapena jaso zuen.

## Argumentua

Oharra: Atal honek istorio osoa edo amaiera argitzen du.
AEBetako Gerra Zibilaren ondorengo urteetan, Hegoaldeko jende askok porrota onartzeari uko egiten zioten. Robert E. Lee jeneralarekin batera borrokatu zuen zenbait heroi konfederatu orain bidelapur bilakatu dira. Tartean, Missouriko larreetan jaun ta jabe dabilen James-Younger taldea, legezkanpo bizi diren banku eta tren lapurrak.

## Aktoreak

* David Carradine: Cole Younger
* Keith Carradine: Jim Younger
* Robert Carradine: Bob Younger
* James Keach: Jesse James
* Stacy Keach: Frank James
* Dennis Quaid: Ed Miller
* Randy Quaid: Clell Miller
* Kevin Brophy: John Younger
* Harry Carey Jr.: George Arthur
* Christopher Guest: Charlie Ford
* Nicholas Guest: Bob Ford
* Shelby Leverington: Annie Ralston
* Felice Orlandi: Carl Reddick
* Pamela Reed: Belle Starr
* James Remar: Sam Starr
* Edward Bunker: Bill Chadwell
* Lin Shaye: Kate
* James Whitmore Jr.: M. Rixley
* William Traylor: Pinkerton agentziako agentea
* Bill Bryson: Banjo-jotzailea

## Kanpo estekak

* IMDBko fitxa irakurgai (Ingelesez)
* Datuak: Q1697491